bavarian-nlp/barwiki-20250901 huggingface dataset:
Listn vo de Uranusmond

De Listn vo de Uranusmond enthoit olle scho bekonnten natialichn Satellitn vom Planetn Uranus. Se is noch dar Reihnfoig vo de middlan Bohraden afsteigend geordnet. Neientdeckunga trogn so lang an vualaifign Zoincode, bis se vo da Internationaln Astronomischn Union aa an Nama bstetigt kriagn.
De wichtigstn Datn vo de Uranusmond.
A Bohneigung vo mea wia 90° bedeidd, dass da Satellit an Uranus ricklaife umkroast. In da Regl bewegn si Mond in am gleichn Draahsinn um de Planetn ois wia de Rotation um de eigane Axn.
Listn vo de natialichn Satellitn vo Asteroidn

Des is a Listn vo de natialichn Satellitn vo Asteroidn soweits im Sunsystem bekonnt san.
Olle natialichn Satellitn oda Begleita vo Asteroidn san noch afsteiganda Nummariarung afglistet. De fett makiatn san bestetigt, de "kursiven" san no unbestetigt.
Planet

A Planet (Wandlstean), im engan astronomischn Sinn aa „solara Planet“ gnennt, is a Himmeskeapa, wo easchts wo af oana keplerschn Umlaffboh um de Sun kroast, wo zwoatns sei Massn gross gnua is, dassa umara a Kuglfoam (hydrostatisches Gleichgwicht) und wo drittns afgrund vo seim Gravitationsfejd des dominiarende Objekt af seina Umlaffboh is.
Im weidan Sinn vasteht ma unta Planet a entsprechende Keapa, wo an andan Stean ois unsa Sun umkroasn. De Himmeskeapa wean „extrasolare Planetn“ oda „Exoplanetn“ gnennt. Dazua gibts aa no Planetn aussahoib vo Schwaakroftfejda vo Stean, de hoasst ma „Objekt planetara Massn“ oda „Planemo“.
Danzig

Danzig (poinisch: Gdańsk) is a Hofn- und ehemolige Hansestod in Poin. Bis 1945 hod Danzig zum Deitschn Reich ghert.
Danzig liagt westlich vo da Woachselmündung und is Hauptstodt vo da Woiwodschoft Pommern. Heitzutog hoid Danzig 461 798 Eiwohner (2015).
Digamma

Des Digamma (griachisch δίγαμμα, Majuskel , Minuskel ) wor uaspringle da sechste Buachstob vom griachischn Alphabet und hod an Lautweat [] ghobt. Es stammt vom phenizischn Buachstobm „Waw“ ob. De oidgriachisch deskriptive Bezeichnung Digamma („doppets Gamma“) geht af sei F-oartige Foam zrugg. Des deidd a draf hin, dass in a poa Dialektn vo da klassischn Zeit da Buachstob scho nimma vuakema is, beispuisweis im Attischn und Ionischn, wearend des Dorische an Buachstobm lenga bewoart hod. Ois Zoizeichen hods an numerischn Weat vo 6.
San (Buachstob)

Des San (Majuskel , Minuskel ) is a Buachstob, wo in a poa voaklassischn Variantn vom griachischn Alphabet voakema is. De Foam eainnad a Wengal ans M. Des San hod moast an Lautweat /s/ ghobt. Es is scho fruah zugunstn vom Buachstobm Sigma aufgem worn. De letzte iwaliefate Vawendung stammt ausm 5. Joarhundat v. Kr.
Da Huawa, da Meier und I

Da Huawa, da Meier und I han a boarische Musi-Kapejn aus da Owapfoiz und Niedabayern. Grindd worn is de Gruppm anno 2000 vom Huber René (da Huawa), vom Meier Hias (da Meier) und vom Mühlbauer Sigi (I). Wia da Huber René nach kuaza Zeit scho wieda ausgschdieng is, is fia eam da Maier Christian dazuakema. In dea Zammasetzung spuit de Band bis heit.
De Gruppm gheat za de bekanntastn Vatreta vo da kabarettistischn Neien Voiksmusi. Singa deanas af Boarisch. S Spektrum vo da Musi geht vo traditionej mit Ziach und Klampfn iwa Reggae, Blues und jazzign Klang. De boarischn Texte dazua san kritisch und hintasinnig, oba imma witzig.
ja i kimm 
und er kimmt
ausm schneena Bayernland
wo madl so fesch san
und buama de san guad beinand
aa mia gfoit de gmiatlichkeit
dahoam is hoid einfach dahoam
wei wenst nua dahoam bist
donn konst aa moi fuatfoarn
Textbeispui: Fensterstock Hias.
"Da Huawa, da Meier und I" ham 2010 a moderne Variantn vom Fensterstockhias aussabrocht. A kloana Textauszug davo:
Znagst hod mia mei Diandl a E-Mail zuagschriem
Warum i gor nimma im Chatroom drin bin
Is d Standleitung hin
Dass i gor nimma kimm?
Hollariadaidehollaradiho
Hobs E-Mail aufgmocht, hod mas Herz im Leib glocht
Und hob mi glei eingloggt, in da stockfinstan Nocht
Bei da stockfinstan Nocht
De Tastatur krocht.
Hollariadaidehollaradiho
"und so weida..."
Lyra (Glocknspui)

De Lyra, aa "Glocknspui-Lyra", is a Melodieinstrument vo Marschkapejn und schaut in da Form a wengal so aus wiar a griachische Lyra. Stott Saitn hod de Glocknspui-Lyra oba 25 bis 27 woogrechte Klangplattn aus Metoi, de wos mit am Hortgummi-, Hoiz- oda Kunststoff-Schlägl ogschlogn wean. De Bass-Lyren hom in da Regl nua 22 Klangplattn.
Auf beidn Seitn hod de Glocknspui-Lyra oft Rosschwoaf hänga, de wos auf an Einfluss von da tiakischn Janitscharenmusi auf de boarische Militärmusi zoagn. Am oban Endstickl is meistn a no a Adler aufgschraubt.
Duach de hohe Stimmung wiakt de Glocknspui-Lyra sehr ausdrucksstork, bsundas aa im Zammaklang mit da Piccolofletn.
Schittdorf

Schittdórf (wéniger bekónnt ois "Zej am See-Sied", ómtlich: "Schüttdorf / Zell am See-Süd") is mid ebber 5622 Eihwóner (2011) da bevejkarungsreichste Óschtstóaé vóh da Bezirkshauptstáud Zej am See.
Natialicha Satellit

A natialicha Satellit is in da Astronomie a natialich enstandana Himmeskeapa, wo si in seina Umlaufboh um a andans Objekt bewegt, beispuisweis ana Galaxie, an Planeten, an Zweagplanetn oda aa am Kloakeapa wia an Asteroidn.
Im Gegnsotz dazua gibts in da Raumfoart aa kinstlichen Satellitn.
Ba Galaxien, wo vo am andan Steansystem san, redn Astronomen vo Satellitngalaxien. Natialiche Satellitn vo Planetn und kloanan Himmeskeapan wean efta Trabantn (slaw.: „Begleita“) oda Mond, nochm natialichn Satellitn vo da Eandn gnennt.
Listn vo de natialichn Satellitn vo Planetn

Des is a Listn vo de natialichn Satellitn vo Planetn im Sunsystem. Es wean de 168 bishea entdeckn natialichn Satellitn vo de Planetn ogfiat.
Legendn zua nochfoigendn Tabejn:
Natialiche Satellitn vo Planetn.
De eadehnlichn Planetn Merkur und Venus hom koane Satelliten.
Scho

Des Scho (Majuskel Ϸ, Minuskel ϸ) is a Buachstob, wo am griahischn Alphabet dazuagfigt worn is, um a poa Ausdrick aus da Baktrischn Sproch schreibm z kenna. Im Lautwert gehts vamutle um an stimmlosn postalveolarn Frikativ //, entsprechend am "sch" im Boarischn.
Kanton

De 26 Kantone (franzesisch: "cantons", italienisch: "cantoni", rätoromanisch: "chantuns", in da Deitschschweiz traditionö Stände) san de Gliadstootn vo da Schweizarischn Eidgenossenschaft. Da Ausdruck is 1475 zum easchtm Moi in ana Freiburga Akte vawendt wuan.
Politischs System.
Jeda Kanton hod a eigne Vafossung und eigene gsetzgebende, exekutive und juristische Beheadn. Olle Kantone hom a Aakauma-Parlament ("Grosser Rat, Kantonsrat, Landrat, Parlament"). Des hod je noch Kanton 49 bis 180 Parlamentssitz. De Kantonsregiarung ("Regierungsrat, Regierung, Staatsrat, Standeskommission") besteht je noch Kanton aus fünf oda siem Mitgliedan.
Aunzoi und Reihenfoige.
Heit wiad de Aunzoi vo de Kantone meistns mit 26, maunchmoi mit 23 aungegem.
Da Grund dafia is, dass sechs Kantone ("Obwalden, Nidwalden, Appenzell Innerrhoden, Appenzell Ausserrhoden, Basel-Stadt und Basel-Landschaft") aus historischn Grindn ois Hoibkantone bezeichnet wean. (Seit der Totalrevision der "Bundesverfassung der Schweizerischen Eidgenossenschaft vo 1999" haßts "Kantone mit geteilter Standesstimme"). De Untascheidung is nua bei der Besetzung vom "Ständerat" und beim "Ständemehr" relevant, hod owa kaan Einfluss auf de innere Autonomie. Korrektaweis miassat ma desweng vo 26 Kantonen, own 23 Ständn redn.
De Standardreihnfoige fia de Kantone is in da Bundesvafossung festglegt. Des hod an historischn Grund. In da Eidgenossenschaft vo de "Ocht Oidn Oate" san de Städde Zürich, Bern und Luzern in da Hierarchie vua de Landkantone gstaundn. De weidan Kantone stengan in da Reihenfoige vo eanan Beitritt.
De Schweiza Kantone auf an Blick.
Bemerkungen:
In Klamman jeweis da Rang
1 Stand: 31. Dezemba 2009
2 km²
3 Einwohna pro km², Staund: 31. Dezemba 2009
4 Sitz vo da Regiarung und vom Parlament; Sitz vo da Justiz und Polizei is Trogen
5 Staund: 5. April 2009
6 Waun da "Bundesbriaf vo 1291" ois Gründung vo da Schweiz aungnumma wiad.
De zwaabuachstobign Kantonsobkiazungen (Sigel) san vabratt; zum Beispü sans fia Autokennzeichn vuageschriem und wean in da "ISO 3166-2:CH" vawendt (mitn Präfix «CH-», zum Beispü "CH-SZ" fian Kanton Schwyz).
Kanton in de Schweiza Laundessprochn.
De Kantonsnaumen wean in da Schreibweis wiedagem, wias im Artikel 1 vo da Bundesvafassung z findn san, ned owa in da offiziölln Reihnfoige. Heavuaghom san de Bezeichnungen in de jeweilign Aumtssprochn vom Kanton.
1 Die Schreibweise mit tz wird vom "Guide du Typographe romand" verwendet und ist dementsprechend häufig anzutreffen.
Zweagplanet

Zweagplanet is ane vo de Klassn vo Himmeskeapan im Sunsystem, wo se af oana Umlaufboh um de Sun bewegn. De Klassifiziarung kimmt vo da Internationalen Astronomischen Union (IAU) und stammt vom 24. August 2006. A Zweagplanet is demnoch a Himmeskeapa, wo wiar a Planet gnua Massn hod, um des hydrostatische Gleichgwicht z earreichn (d. h. de Foam vo oana Kugl z hom; Ausnohm is de Vafoamung duach Eignrotation), owa im Untaschied zum Planetn sei Umlaffboh vo andan Objektn net weitgehend freigraamt hod. Zweagplanetn aussahoib vo da Neptunboh nennt ma Plutoidn. Nem de Planetn und Zweagplanetn gibts no de Kloakeapa (Asteroidn und Kometn) ois dritte Klassn vo Himmeskeapan, wo si um de Sun bewegn.
Kandidatn.
Es gibt an Haffa Kandidatn fia de Klassn vo de Zweagplanetn, sowoi im Asteroidngiatl (eppa Vesta, Pallas, Hygiea) wiara im transneptunischn Bereich (eppa Orcus, Quaoar, Sedna oder Varuna). Die IAU hod okindigt in de "nextn Monat und Joarn" weidane Zweagplanetn festzlegn.
Leuenberger Konkordie

De Konkordie reformatorischa Kiachn in Eiropa, kuaz Leuenberger Konkordie, is dees Grindungsdokument vo da Gmoaschoft Evangelischa Kiachn in Eiropa, friaha Leuenberger Kiachengmoaschoft. Dees Dokument is noch zwischnkiachlichn Leagsprechn 1973 z Leuenberg (bei Basel) entstondn. De Konkordie hod de Kiachnspoitung zwischn de reformiatn und lutherischn Kiachn varringad und hod de Kiachngmoaschoft unta vuin evangelischn Kiachn z Eiropa wiedaheagstejt. De Kiachngmoaschoft nochm Vastendnis vo da Leuenberger Konkordie is sowoi a Kanzl- und a Obmdmoisgmoaschoft ois wia aa a Gmoaschoft in Zeignis und Deanst.
In da Leuenberger Konkordie ham de beteiligtn lutherischn, reformiatn, uniatn und vorreformatorischn Kiachn za oana grundseztlich gmoasamen Affossung vo da Tauf, vom Obmdmoi und Evangelium gfundn. De Vawerfungen vo da Reformation wean so afghom. De methodistischn Kiachn vo Eiropa san 1997 af da Grundlog vo oana "Gmoasamen Eaklearung zua Kiachngmoaschoft" beitretn. De "Sejbststendige Evangelisch-Lutherische Kiachn" is da Konkordie vo de reformatorischn Kiachn in Eiropa ned beitretn, wei in eanara Woarnehmung grod de lutherische Lea vom Heilign Obmdmoi afgebm worn is. Kritik is aa vo lutherischen Theologn innahoib vo de Landeskiachn kema, so vo de Dogmatika Ernst Sommerlath und Jörg Baur. Aa de moastn evangelischn Freikiachn wia de Adventistn, Baptistn und de in da Reformationszeit entstondanen Mennonitn, wo de Glaubmstauf praktizian, san ned beteiligt. Zwischn 2002 und 2004 ham owa mearare offizieje Konsultationen zwischn da Eiropejischn Baptistischn Feadarattion und da Gmoaschoft Evangelischa Kiachn in Eiropa stottgfundn. Entsprechende Konsultationen mit Mennonitn oda Adventistn ham ned stottgfundn.
Beziak Scheibbs

Da Beziak Scheibbs (amtle: Bezirk Scheibbs) is a Täu vom niadaestareichischn Mostviadl und liegd sidwestli vo St. Pödn.
De Gliedarung vo da Vawoitung.
Scheibbs is af 18 Gmoana auftäut, zwoa davau san Städt, neine Moaktgmoana. In de Klamman san de Eihwohnazoihn afgfiahd.
Ceres (Zweagplanet)

Ceres is a Zweagplanet und mit am Equatorduachmessa vo 975 km des gresste Objekt im Asteroidn-Haptgiatl. Se besitzt koan bekanntn Mond. Ceres is am 1. Jenna 1801 vom Giuseppe Piazzi ois easchta Kloaplanet entdeckt woan. Se hod lang ois Asteroid goitn und wead seit 2006 zua Gruppm vo de Zweagplanetn zejd. Se is noch da remischen Gettin vom Ockabau bezeichnet. Ia astronomisches Symbol is a stilisiate Sichl: .
Pluto (Zweagplanet)

Da Pluto is a Zweagplanet und da prominenteste Himmeskeapa vom Kuipergiatl. Ea is nochm remischn God vo da Unterwejd gnennt. As astronomische Symbol vom Pluto is oder . 
Da Pluto is um oanigs kloana ois wia da Eadmond und bewegt si af ana elliptischn Boh, de wo deitlich vo am Kroas obweicht, um de Sun. Vo seina Entdeckung am 18. Feba 1930 bis zua Neidefinition vonam Begriff „Planet“ am 24. August 2006 duach de Internationale Astronomische Union (IAU) hoda ois da neinte Planet vo unsam Sunsystem goitn. Nacha is da Pluto vo da IAU mit dar Kloaplanetnnumma 134340 vasegn woan, so dass a etzad offiziell (134340) Pluto hoasst. Noch eam san dann de nei definiatn Klassn vo de Plutoidn und vo de Plutinos gennt woan.
Im Jenna 2006 is mit da "New Horizons" easchtmois a Raumsondn zum Pluto losgschickt woan. De Sondn is im Juli 2015 in uma 10.000 Kilometa Entfeanung am Pluto und in 27.000 Kilometa Entfeanung vo seim Mond Charon vorbeigflong.
Gepe

A Gepe oda Rossgang (deitsch: "Göpel", engl. "horse mill") is a Otriab fia vaschiadane Maschinen duach im Kroas laffande Zugviecha, vor oim Pfeadln. Ea besteht aus oana senkrechtn Otriabswejn, wo in da Regl duach horizontale Stangan (Hebewiakung) bewegt wead. Wann Gepen zan Hebm vo Lostn vawendd wean, dann funktionians nochm Prinzip vom Wejradl, oisdann wiara Windn. Zan Schutz vo de Treiwa und vo de Viecha san de Gepen oft iwadocht worn. Soiche Rundhittn bezeichnet ma ois Gepeschaua.
Gepen san scho fia de Remazeit belegt, woarscheinle hods es scho vui friaha gebm. Se wean in easchta Linie duach Pfeadln, Oxn und Esln betriem. Friaha owa aa duach Menschn (vor oim Sklavn). Gepen san in Entwicklungslendan bis zan heitign Dog in Vawendung. Se wean beispuisweis ois Wossaschepfa (zua Bewossarung), Droadmuin, Obstpressn oda ois Lostnheba vawendd. Neman klassischn Rundgang-Gepe gibts aa no Tret-Gepe, wo Tretscheibm, Laffbandln oda Laffradln bewegt wean.
Schau aa.
Viakanthof
Ram Narayan

Da Ram Narayan ( 25. Dezember 1927 in Udaipur -9. Novemba 2024 ) is a indischa Musika und spuit des Instrument "Sarangi". Sein Durchbruch ois Solokinstlar hod a im Joar 1956 gschafft. Da Narayan woa eafoigreich und hod dafia im Joar 2005 a Padma Vibhushan gwunna.
Stelzhamerbund

Da Stelzhamerbund is a Varein zua Feadarung und Pflege vo owaöstareichischa Mundoart und Mundoartliteratua.
Benannt is da Varein nochm grossn Innviatla Mundoartdichta Franz Stelzhamer (29. Novemba 1802 – 14.Juli 1874) und grindd worn is a 1882 z Wean.
Zui.
De Dahoidung, Feadarung und Vabroadung vo da owaestareichischn Mundoart san de Zui vom Stelzhamerbund. Im Oanzlnen:
Gschicht.
Da Stelzhamerbund is 1882 von Dr. Hans Zötl, Dr. Anton Matosch und Hans Commenda z Wean grindd worn. Dees wichtigste Oliegn wor de Dahoidung vom Gebuatshaus vom Franz Stelzhamer in Großspiesnham, Gmoa Pramet. Dees “Vadernhaus” mit am “Muadastübl” wor domois vom Vafoi bedrocht. Weidane Afgom worn de Heastejung vo oana Gsamtausgob vo da Mundoartdichtung vom Stelzhamer und vom Sammẽweark “Aus da Hoamat”. Zui wor aa an “Hoamatgsang” vom Stelhamer zua owaestareichischn Landeshymne z mocha, wos 1952 eareicht worn is.
Chronologie vo de Vorsitzendn.
Dees Stelzhamerbund-Mitteilungsheft is vom Klaus Huber 2010 in de viatljearlich eascheinende Zeitschrift wortgarten weidaentwicklt worn.
Gedicht-Beispui.
16. "Leopold-Wandl-Preis", vom 25. Septemba 2010, Mitinitiiat vom Stelzhamerbund
1. Preis:
Silvia Rhom, St. Johann am Wimberg &lt;br&gt;
Im Foigendn de easchtn Strophn:
D’LEBENSFREID
Bloßfuaßi iwa d’Wies geh, &lt;br&gt;
en da Fruah &lt;br&gt;
ban Greidlsuacha &lt;br&gt;
firn Tee.
Gschpirn, &lt;br&gt;
wia de dungön Schuitan &lt;br&gt;
weit wern und da Puis &lt;br&gt;
zan ziadan aufaungt.
S’Lem eisaung &lt;br&gt;
wiara Regnbogn, &lt;br&gt;
der doschded mit &lt;br&gt;
ausbroate Orm.
Vaeffndlichunga.
Da S. vaeffendlichd Biacha und Zeidschriftn in und iwa d owaesdareichische Mundart. Bsundas bekannt is des Sammeweak "Aus da Hoamat". Da Band No. 33 davo is des "Wörterbuch zur oberösterreichischen Volksmundart". De Autorn schlongn dort aa a ausbalancierte Mundartschreibweis fir. De Vuaschläg wean owa vo de meistn Schriftstöla und Mitglieda ignoriat (vgl. Leopold-Wandl-Preis, 2010 und Gregor Riegler, dea wos Mitglied im Stelzhamerbund, Gruppm Neue Mundart is). De Entfernung vo da Basis kennt mit a Grund dafia sein, dass da Stelzhamer-Bund in de letztn Joa rund a Viatl vo seine Mitglieda valuan hod.
Komponistn vo Blosmusi

In dera Listn vo Komponistn vo Blosmusi san Komponistn eintrogn, de wos Blosmusi im weidastn Sinn Originalkompositionen gschriem ham. Unta Blosmusi im weidastn Sinn foit: Symphonisches Blosorchesta, Brass Band, Banda, Harmonie-Orchesta, Fanfarn oda Fanfarnorchesta, Militärkapejn, Behmische Blosmusi und dergleichn.
Kranawitt

Da Kranawitt, Kranawittn, im boarischn Woid (af Noadmittlboarisch) a Krowied(stauan) ("Juniperus communis", dt.: Gemeiner Wacholder, aa Heide-Wacholder), is a Pflanznoart, wo zua Gattung vo de Wachoida aus da Familie vo de Zypressn (Cupressaceae) kheat.
Bezeichung.
Da Nom kimmt vom mhd. "kranech" fia "Krechza" (vamutle zweng de krechzandn Laute vom Krammetvogl / Kranewittvogl = Wachoidadrossl) und "wit" fia "Untahoiz, Gebisch". Im Boarischn gibts dafia vui Noma: Kranewitt, Kranewitten, Kronabit, Krammetsbaam, Feiabaam, Machandl, Jochandl, Raichastrauch, Wochtlbian usw.
Voiksglaam.
Zua Weihnochtszeit san Kranawittn-Zweigal iwa de Stoitian obrocht worn, um bese Geista und Hexn obzhoidn.
Nutzung.
Hoiz.
Da Kranawitt is a Keanhoizbaam. Da relativ broade Splint hod a hejgejbe Foab, des Keanhoiz is rodbraun. De mittlare Rohdichtn betrogt 0,55 g/cm³. Des Hoiz is sea wittarungsbstendig und hod an ognehman Duft. Wei de Baama ned so gross wean, wead des Hoiz eha fia Kloameben, zan Drexln und Schnitzn vawendd.
Fricht.
De Fricht hoassn a Kranawittn oda Kranawittnbean, obwois Zopfn san.
Gewiaz: De Kranawittn san a wichtigs Gwiaz in vuien eiropäischen Küchen, bundas fia de boarische Kuche (unentbeale fia Sauakraut, Wuid). De Fricht soin eascht kuaz vor da Vawendung zudruckt wean, domids Aroma voi wiakt.
Schnops: Kranewitta hoasst ma an Schnops, wo aus Kranawittn brennt is (Variantn vom Kranawittnschnops san: "Steinhäger", "Gin", "Genever", "Köhm").
Medizin.
Bodwossazuasotz: steigat de Bluadzirkulation
Kranawittntee: 1 EL zadruckte Bean af oana Tassn kochands Wossa, noch 10 Minuten obseichn und dringa.
Kranawittnwein: 50 zaquetsche Bean in 1 l Wein schittn und a Woch steh lossa; duach a Sieb gebm und de Bean ausdrucka. Soi gegn Rheuma hejfa.
Kranawittnej (Aetheroleum Juniperi) wead duach Wossadampfdestillation aus reifn, drickadn Kranawittn gmocht. Wiakt harntreibend.
Kikimora

De Kikimora (russ. кикимора, шишимора = Kikímora, Schischímora) is a uaoide slawische Geddin, wo noch da Christianisiarung vo de Slawen zu am Demon, am Haus- bzw. Poitageist (russ. Domowoi), umgwidmet woan is. Se kimmt ba Ost- und Westslawn vor. Ba de Sidslawn unta ondan Noman. Es wead vuifoch ognumma, dass de Kikomora af de oigmoaslawische Geddin "Mokosch" (russ. "Макошь", "Мокошь") zruckgeht, a chtonische Geddin (Eadgeddin), wo mit ondan indogermanischn Geddinna vagleichbor is.
De Kikimora wead ois oide, komisch ozogane, moastns unsichtbore Frau vorgstejt. Se bringt im Haus ois duacheinanda, poitat und vasuacht de Bewohna in an Wahnsinn z treibm, bis as Haus valossn. Alloa ia Oblick bringt Unglick oda Dod.
Da zwoate Nomabstondtei "mora" kennt auf oan Zammahong mit Mar (Oip, vgl. "Oipdraam") bzw. Nochdmar (engl. "nightmare"), mit de drei griachischn Schicksoisgeddinnen (Moiren) und mit de germanischn Nornen hindeitn. Schaug: indogermanische Wurzel "*mor-" fia Finsternis oda Dod. Intressant is in am Zammahang, dass de Kikimora aa mit Spinnradln und Spinnfodn in Vabindung brocht wead, sejm gean spinnt und ba ondan de Spinnfodn duacheinanda bringt.
In da Kunst kimmt de Kikimora efta vor. A poa Kinstla hom ia a eigans Weak gwidmet, beispuisweis da russische Komponist Anatoli Ljadow (1855-1914) in oana symphonischn Dichtung (op 63) oda Albert Lichanow, Ludmila Milewskaja oda Orest Somow in gleichnamign Eazejlungen.
Bleame vom Joar

De Woi zum Bleame vom Joar, wo 1980 in Lebm gruafa worn is, wead vo da "Stiftung Naturschutz Hamburg und Stiftung zum Schutze gefährdeter Pflanzen" organisiat. De Stiftung is 1979 vo da Loki Schmidt, da Frau vom deitschn Oid-Bundeskanzla Helmut Schmidt grindd worn.
De Woi dazua findd moastns im Oktoba fias naxte Joar stodd.
Hauni Maschinenbau

De Hauni Maschinenbau AG is da wejdweit fiarande Heasteja vo Maschinen und Ologn fia de internationale Tabakindustrie. Da Nom Hauni steht ois Kiazl fia Hanseatische Universelle.
Des Produktportfolio vo Hauni umfosst Maschinen und Ologn fia olle Vafoansstufn – vo da Tabakafbaratung bis zua Produktion vo Fuitan, Zigarettn und Spezialproduktn. Danem offariat de Firma a an technischn Service und Berotung.
De Firma is duach an Dr. Kurt A. Körber grindd woan und is damit Grindungsfirma vo da Körber AG, am international agierenden Technologiekonzern. Alloanige Eignarin vo da Körber AG is de "Körber-Stiftung".
Porzellan-Manufaktur Nymphenburg

De Porzellan-Manufaktur Nymphenburg, genau gsogt de "Königliche Porzellan Manufaktur Nymphenburg GmbH &amp; Co. KG", befindd se im Schloss Nymphenburg z Minga und produziat seit 1754 kinstlarisch hochweatigs Porzellan.
A grossa Feadara vo da Manufaktur wor Ludwig I., wo vui Aftreg vagem hod. Seit 1975 is de Manufaktur vom Bayerischen Freistaat anan Wittelsbacha Ausgleichsfonds vapochtet. Im Schloss Nymphenburg is aa s Porzellanmuseum (Sammlung Bäuml) untabrocht. Fiarungen duach de Manufaktur san noch Voaomejdung meglich.
Listn vo bayerischn Hoflieferantn

Da Titl Kiniglich Bayerischa Hoflieferant is vo dena Bayerischn Kinign sowia vom Prinzregent Luitpold vagebm woan. Mit am Eaweab vo am Titl hom de Hoflieferantn de Eare ghobt, des kinigliche Woppm z fian und Mitgliada vo da Kiniglichn Famlie laffend z beliefan. Traditionej sengs de Haisa bis heit ois Pflicht o, Produkte z liefan, de wo de Gunst vom Kini findn dadatn.
Kiniglich bayrische Hoflieferantn.
Ogstrebt wead a voizejlige Listn:
Prinzregentntortn

De Prinzregentntortn is a boarische Tortn, de wo aus 7-8 Biskuit-Schichtn mit ana Schockladcreme dazwischen besteht. De Schichtn soin de Beziake vo Bayern symbolisian (zua Zeit vom Prinregentn woans 8, heit sans 7). Aussn is se mit am Schokladnguss iwazogn. De Tortnspezialitet hod fia Minga umara so a Bedeitung ois wia de Sachertortn fia Wean. A wann de Prinzregentntortn international lang ned so bekonnt is, z Bayern is praktisch in jeda Konditorei vatretn.
Da Nom vo da Tortn kimmt vom Prinzregent Luitpold, dea wo ab 1886 Prinzregent z Bayern woa. Wea de Tortn eafundn hod, is unklor. Am haifigstn wean da Hofbecka Anton Seidl, da Hofkonditor Heinrich Georg Erbshäuser und da Hofkonditor Julius Rottenhöfer gnennt.
Santa Leopoldina

Santa Leopoldina is a brasilianische Gmoa und Kloastod mit uma 12.743 Eihwohnan (2009) im Bundesstoot "Espírito Santo", eppa 44 Kilometa vo da Landeshaptstod Vitória entfeant im Landesinnan, mit iwawiegend deitschstämmiga evangelischa Bevejkarung.
Gschicht.
Santa Leopoldina is 1856 vo rund 60 Schweiza Immigrantn grindd worn, de wo iwan Fluss Santa Maria kema san. Scho a wengal spoda san im Joar 1857 uma 200 Immigrantn vo Deitschland und Luxemburg gfoigt. An uaspringlichn Nama, "Cachoeiro de Santa Leopoldina", hod de Gmoa 1860 vom Kaisa vo Brasilien Pedro II. griagt, seina Muadda Maria Leopoldine, Erzherzogin von Österreich gwidmet.
Im 19. Joarhundat wor de Stod, fia a Zeit lang, des wichtigste Wirtschoftszentrum im Bundesstoot. Da Einfluss hod olladings wieda obgnumma, wia Strossn an Schiffsvakea Konkurrenz gmocht ham. Da Fluss Santa Maria wor da gresste Vortei vo da Stod, wei a bis zan Atlantik hi schiffbor wor.
De easchte Autoboh ("Rodovia") im Bundesstoot is zwischn Santa Leopoldina und Santa Teresa baut worn und wor 1918 fertig. 1924 is bis Vitória ausbaut worn. Cashoiero de Santa Leopoldina is 1887 zua Gmoa eahobm worn. 1943 is nacha da Nama vo da Gmoa gendat worn: Da Namasbstondtei "Cachoeiro de" (portugiesisch fia "Wossafoi vn") is obglegt worn.
1890 is za oana Obspoitung vo Santa Teresa vo Santa Leopoldina kema und im Joar 1988 hod si aa da Ort Santa Maria de Jetibá vo Santa Leopoldina trennt.
Sengswiadigkeitn.
Santa Leopoldina is a Oasn im Regnwoid, mit reichhoitiga Flora und Fauna. Sengasweat san vor oim de zoireichn Wossafej. De wichtigstn davo san (danebm de Entfeanung vo Santa Leopoldina):